Държавен вестник, бр. 22, 2014 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  22
ОФИЦИАЛЕН РАЗДЕЛ
НАРОДНО СЪБРАНИЕ
УКАЗ № 39
На основание чл. 98, т. 4 от Конституцията 
на Република България
П О С Т А Н О В Я В А М :
Да се обнародва в „Държавен вестник“ 
Законът за ограничаване изменението на 
климата, приет от ХLIІ Народно събрание 
на 26 февруари 2014 г.
Издаден в София на 5 март 2014 г. 
Президент на републиката: 
Росен Плевнелиев
Подпечатан с държавния печат.
Министър на правосъдието:
Зинаида Златанова
ЗАКОН
за ограничаване изменението на климата
Г л а в а  п ъ р в а
ОБЩИ ПОЛОЖЕНИЯ
Чл. 1. Този закон урежда обществените 
отношения, свързани със: 
1. провеждането на държавната политика 
по ограничаване изменението на климата;
2. прилагането на механизмите за изпълне­
ние на задълженията на Република България 
по Рамковата конвенция на Обединените нации 
по изменение на климата (ратифицирана със 
закон – ДВ, бр. 28 от 1995 г.) (ДВ, бр. 68 от 
2005 г.) (РКОНИК) и Протокола от Киото към 
Рамковата конвенция на Обединените нации 
по изменение на климата (ратифицирана със 
закон – ДВ, бр. 72 от 2002 г.) (ДВ, бр. 68 от 
2005 г.) (Протокола от Киото);
3. функционирането на Националната схема 
за зелени инвестиции (НСЗИ); 
4. функционирането на Националната сис­
тема за инвентаризации на емисии на вредни 
вещества и парникови газове в атмосферата;
5. прилагането на Европейската схема за 
търговия с емисии (ЕСТЕ); 
6. администрирането на Националния 
регистър за търговия с квоти за емисии на 
парникови газове (НРТКЕПГ); 
7. мерките за намаляване емисиите на 
парниковите газове от използваните течни 
горива и енергия за транспорта;
8. изпълнението на задълженията, произ­
тичащи от Решение № 406/2009/ЕО на Евро­
пейския парламент и на Съвета от 23 април 
2009 г. относно усилията на държавите членки 
за намаляване на техните емисии на парни­
кови газове, необходими за изпълнение на 
ангажиментите на Общността за намаляване 
на емисиите на парникови газове до 2020 г. 
(ОВ, L 140/136 от 5 юни 2009 г.), наричано 
по-нататък „Решение № 406/2009/ЕО“;
9. функционирането на Схемата за добро­
волно намаление на емисии (СДНЕ).
Чл. 2. Законът има за цел чрез предпри­
емането на национални мерки и въвеждането 
на европейски и международни механизми да 
гарантира намаляване на емисиите на парни­
кови газове като основен елемент в политиката 
по ограничаване изменението на климата и да 
осигури дългосрочното планиране на мерките 
за адаптация към климатичните промени.
Г л а в а  в т о р а
ПОЛИТИКА ПО ОГРАНИЧАВАНЕ ИЗМЕ­
НЕНИЕТО НА КЛИМАТА
Раздел I
Компетентни органи
Чл. 3. (1) Държавната политика по ограни­
чаване изменението на климата се определя 
от Народното събрание чрез този закон и се 
осъществява от Министерския съвет чрез 
подзаконовите нормативни актове по чл. 5 и 
плановете и стратегиите по чл. 8 и 9.
(2) Министърът на околната среда и водите 
е компетентният орган по цялостното провеж­
дане на държавната политика по ограничаване 
изменението на климата.
(3) Министърът на околната среда и водите 
може да делегира със заповед правомощията 
си по този закон на други длъжностни лица.
(4) За подпомагане на дейността по ал. 2 
се създава Национален експертен съвет по 
изменение на климата като консултативен 
орган към министъра на околната среда и 
водите, в който се включват представите­
ли на Министерството на околната среда и 
водите, Министерството на земеделието и 
храните, Министерството на икономиката и 
енергетиката, Министерството на транспорта, 
информационните технологии и съобщенията, 
Министерството на финансите, Министерство­
то на инвестиционното проектиране, Минис­
терството на вътрешните работи, Министер­
ството на външните работи, Министерството 
на регионалното развитие, Министерството на 
здравеопазването, Министерството на образо­
ванието и науката, Министерството на труда 
и социалната политика, Държавна агенция 
„Национална сигурност“, Изпълнителната 
агенция по околна среда, Българската акаде­
мия на науките, Националното сдружение на 
общините и юридически лица с нестопанска 
цел, чиято дейност има пряко отношение към 
ограничаване изменението на климата.